Temeljem članka 35. stavka 1. točke 4. i članka 53. stavka 1. i 3. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.) i članka 43. i 84. Statuta Istarske županije ("Službene novine Istarske županije" br. 10/09., 04/13., 16/16., 1/17., 2/17., 2/18., 6/21. i 20/22. – pročišćeni tekst), Skupština Istarske županije na sjednici održanoj dana \_\_\_\_\_\_\_\_\_\_2023. godine, donosi

**ODLUKU**

**o II. izmjenama i dopunama Odluke o ustrojstvu i djelokrugu upravnih tijela Istarske županije**

**Članak 1.**

U Odluci o ustrojstvu i djelokrugu upravnih tijela Istarske županije („Službene novine Istarske županije“ br. 26/19., 12/23.) u članku 6. stavku 1. a) 8. i svim drugim člancima u teksta mijenja se naziv „Upravni odjel za talijansku nacionalnu zajednicu i druge etničke skupine“ i glasi: „ Upravni odjel za talijansku autohtonu zajednicu, nacionalne manjine i mlade“

U članku 6. stavak 7. mijenja se i glasi:

„Kao posebne ustrojstvene jedinice unutar Upravnog odjela župana ustrojavaju se: Odsjek za odnose s javnošću, Odsjek za lokalnu i međuregionalnu suradnju i protokol, Odsjek za informatizaciju i digitalizaciju i Odsjek za uslužno – tehničke poslove.

**Članak 2.**

U članku 15. stavku 1. podstavak 7. mijenja se i glasi:

„- u oblasti rada s mladima koordinira aktivnosti Akcijskog plana za mlade Istarske županije temeljem Regionalnog programa za mlade Istarske županije s ciljem unaprjeđenja kvalitete života mladih na području informiranja, obrazovanja i cjeloživotnog učenja, zapošljavanja i poduzetništva mladih, aktivnog sudjelovanja mladih u društvu, socijalne uključenosti, kulture, zdravlja i sporta, te mobilnosti mladih u europskom okruženju, organizira radionice, edukacije i savjetovanja u suradnji s općinama i gradovima, izvješćuje resorno Ministarstvo o provedbi nacionalne politike za mlade, potiče osnivanje centara za mlade, savjetovališta, klubova za mlade i drugih oblika djelovanja za mlade,“

Iza podstavka 7. dodaje se podstavak 8. koji glasi:

„- obavlja poslove prevođenja za potrebe izvršnog i upravnih tijela Istarske županije, vijeća talijanske nacionalne manjine Istarske županije, ustanova i trgovačkih društava kojima je Istarska županija osnivač, te koordinira rad Radne skupine Istarske županije za ujednačavanje terminologije na talijanskom jeziku.“

**Članak 3.**

U članku 23. stavku 1. podstavku 4., iza riječi „svečanostima,“ briše se tekst „obavlja poslove u vezi s informiranjem, odnosima s javnošću“.

Iza podstavka 4. dodaje se novi podstavak 5. koji glasi:

„ – obavlja poslove izvješćivanja javnosti o radu predstavničkog, izvršnog i upravnih tijela Istarske županije (priopćenja, vijesti, objave na mrežnim stranicama, odgovori na novinarske upite), organiziranja javnih nastupa župana, zamjenika župana i pročelnika upravnih tijela Istarske županije (konferencije za medije, izjave, intervjui, najave, obavijesti), pripremanja i provedbe medijskih kampanja i događaja vezanih uz prezentaciju projekata koje provodi Istarska županija (u suradnji s nadležnim upravnim tijelima, ustanovama i trgovačkim društvima kojih je Županija osnivač), vođenje društvenih mreža te praćenja medijskih objava i analiza o radu predstavničkog, izvršnog i upravnih tijela Istarske županije,“

Dosadašnji podstavci 5., 6., 7., 8., 9., 10. i 11. postaju podstavci 6., 7., 8., 9., 10., 11 i 12.

Iza podstavka 12. dodaje se novi podstavak 13. koji glasi:

„- obavlja i sve uslužno – tehničke poslove za potrebe Županije.“

**Članak 4.**

Pročelnica upravnog odjela iz članka 1. ove Odluke čiji se naziv mijenja, koja je imenovana na temelju javnog natječaja nastavlja obavljati poslove pročelnice upravnog odjela.

**Članak 5.**

Župan će donijeti Pravilnike o unutarnjem redu upravnih tijela iz članka 1. ove Odluke najkasnije u roku od 2 mjeseca od dana stupanja na snagu ove Odluke.

Do donošenja rješenja o rasporedu službenici i namještenici nastavljaju obavljati poslove na kojima su zatečeni, odnosno druge poslove po nalogu pročelnika upravnog odjela, a pravo na plaću i ostala prava ostvaruju prema dosadašnjim rješenjima.

Službenici i namještenici koji se ne mogu rasporediti jer nema slobodnih radnih mjesta za koje ispunjavaju stručne i druge uvjete, stavljaju se na raspolaganje sukladno odredbama Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08., 61/11., 04/18. i 112/19.)

KLASA:

URBROJ:

Pazin,

**REPUBLIKA HRVATSKA**

**SKUPŠTINA ISTARSKE ŽUPANIJE**

**PREDSJEDNICA**

**Sandra Ćakić Kuhar**

*DOSTAVITI:*

1. *Ministarstvo pravosuđa i uprave*
2. *Župan Istarske županije*
3. *Upravni odjel za talijansku autohtonu zajednicu, nacionalne manjine i mlade*
4. *Upravni odjel župana*
5. *Objava*
6. *Pismohrana, ovdje.*